
麻黄发汗，入足太阳以利水，宣手太阴退热平喘以启皮毛。
细辛温在下之陈寒，心烦咳痛而能疗。
柴胡为少阳之专药，有退热解郁升清阳之效，合黄芩治往来寒热胸胁苦满正着。
葛根止下利兮，项背强几几可疗，亦却口噤不得语、欲作刚痉而效高。
补脾胃而升其阳，须升麻兮为引。
通阳气而发其表，用葱白兮焉逃。
瓜蒂吐寒饮于胸次，桔梗止咽痛，合甘草祛肺痈而莫逃。
发表吐涌，约此八条。

谁知桂枝止呕，治气上冲，外有微热，骨节烦疼；大便不硬，小便不利。
附子走皮内，止恶风而颈项强兮，亦逐水气；挽发汗遂漏不止兮，止小便难，屈伸不利而四肢微急；却腹满，治腹中痛兮，亦能止噎。
干姜能去沉寒，止咳亦疗下利。
止呕温中，祛胁下之水气，则生姜可喜；
吴茱萸大温，止内有久寒。
蜀椒引肾逆以归经。
巴豆泄糟粕而消癖。
厚朴除胀而止喘，合枳实止腹满卧起不安。
温热八种，约略尽矣。

至于平补，亦有数端：
参能补气，解烦渴。
术止痛多而呕，渴欲得水兮，治小便自利；住泄利不止及大便硬兮，擅
走皮内，逐水气；亦治妊娠腹痛兮，将养胎气。
生地补真阴而凉血热。
当归止腹痛而治胁痛里急。
甘草功大，止痛于咽，善治心烦不得安，炙之补少气虚极；治下利谷不化兮，解诸毒而安。
葳蕤治风湿而兼代参芪。
粳米益脾胃而仍补下元。
健土胜水，饴枣一般，一入气分则不谋而然。

阿胶治虚极，疗血症止心烦；心动悸皆可痊安。
苟燥而止痛，则须食蜜之甘。
半夏止呕，心痛彻背可蠲。
杏仁治喘，形肿心下坚可痊。
桃仁破血而缓肝。
甘澜水主伤寒之阴证。
麻子仁润阳明之便难。
鸡黄入心而济肾阴。
浆水化滞而解渴烦。
又喜潦水发踪，而无助湿之偏。

若夫茯苓治小便不利，止心下悸而除烦；亦治少腹满之神煎。
猪苓去湿而止水逆之吐。
泽泻行水而除冒眩之苦。
滑石治小便不利而通阴窍。
通草畅血脉而通关节。
五者皆燥利之药，临时在用者之权。

乃若芍药敛血，性味苦酸；腹痛可安。
五味子止咳亦治下利。
麦冬补肺生津。
天冬兼滋肾气。
枳实疗烦满不得卧。
枳壳缓而宽中下气。
贝母则息嗽止咳，去心腹之结实。
旋覆则软痞治噫，消胸膈痰瘀之稠黏。
小豆逐水，即排脓而亦用。
乌梅祛嗽，以涩痢而敛肝。
如收敛之诸药，得苦酒而乃全。

且如泻热则宜苦寒，疗疾各有其道：
黄连治浸淫疮，合黄芩止心下痞，按之濡。
栀仁清身热不去而微烦。
黄柏治身黄发热，为滋肾之圣药。
止烦躁汗出则用石膏，热得白虎方效。
知母清无根之肾火，又凉肺金而行水窍。

温疟猖狂，用白头翁。
热利下重，秦皮与用。
血分泄药，大黄为宗；泄宿食，治大实痛，面热如醉。
芒硝润下而软坚陷胸。
栀豉合用治胸中虚烦而懊憹，发汗得葱，得薤治痢，得酒治风。
茵陈蒿治疸、治黄，为除热湿之药。
土瓜根去邪、去水，有治瘟疫之功。

栝楼实治胸中烦。
栝楼根生津止渴，消肿毒血脉能通，治身体强几几然。
连翘主瘀热之在里。
竹叶止喘促之上冲。
葶苈之辛以降气。
梓皮之苦以去热。
寒泄各用，以发群蒙。
又有破坚下水，大戟与甘遂同称。
散湿下行，商陆与芫花并利。
蜀漆破血而补飞神。
海藻消肿而泄水气。
敛正气、固脱阳则加龙骨。
止心痛、软坚积，则加牡蛎。
石脂温清，可暖下焦。
代赭甘寒，能镇水逆。
铅丹微冷，是镇惊安吐之良方。
余粮性涩，为阳明血分之重药。
猪肤治客热于少阴。
胆汁治热渴而生脉。
人尿主引火而下行。
中裈主阴阳病易病。

医圣有百十三方，用药总八十九味，能因药而思方，自神理之可会！

